આવકવેરાના કાયદાની કલમ ૧૬૪ની જોગવાઈઓ અનુસાર સામાન્ય ડિસ્ક્રિશનરી ટ્રસ્ટ (જેને આવકવેરા આકારણીના હેતુસર અલગ એકમ ગણવામાં આવે છે)ની આવક ઉપર આવકવેરાના મહત્તમ દરે (આકારણી વર્ષ ૨૦૧૪-૧૫ અને ૨૦૧૫-૧૬ માટે ૩૩.૯૯% તેમજ આકારણી વર્ષ ૨૦૧૬-૧૭ માટે ૩૪.૬૦૮% તેમજ આકારણી વર્ષ ૨૦૧૭-૧૮ માટે ૩૫.૫૩૫%) આવકવેરો વસૂલ કરવામાં આવે છે, પરંતુ કલમ ૧૬૪(૧) હેઠળ કરાયેલા બે મહત્ત્વના અપવાદ અનુસાર ‘વીલ હેઠળ રચાયેલ ‘ડિસ્ક્રિશનરી ટ્રસ્ટ’ તેમજ ‘કરપાત્ર આવક ન હોય તેવા બેનિફિશિયરીઓ માટેના ડિસ્ક્રિશનરી ટ્રસ્ટ’ના કેસમાં તેની આકારણી ‘એસોસિયેશન ઓફ પર્સન્સ’ના કેસમાં લાગુ પડતા આવકવેરાના સામાન્ય દરોએ કરવાની જોગવાઈ છે.